..kasnimo, u parlamentarizmu je tako i teško je početi, dakle, striktno u zadatu sekundu i minutu kad smo to predvidjeli. I ja se ispričavam. To će se nama dešavati, dakle, i u narednim zasjedanjima. Pred nama je dugo razdoblje ovoga mandata. Dame i gospodo, poštovane kolegice, kolege zastupnici, nazočni dužnosnici Vijeća ministara i međunarodne zajednice, poštovani predstavnici medija, srdačno vas pozdravljam i otvaram 4. sjednicu Doma naroda Parlamentarne skupštine Bosne i Hercegovine. Želim vas obavijestiti da ovoj sjednici Doma naroda nazoči 14 zastupnika. Gospodin Božo Rajić je opravdao odsustnost, budući da je službeno spriječen nazočiti današnjoj sjednici. Za 4. sjednicu, dobili ste uz poziv i prijedlog dnevnog reda. To je, 1. Prijedlog zakona o Proračunu institucija BiH, međunarodnih obveza BiH za 2007.godinu, prvo čitanje, predlagatelj je Zastupnički dom, sukladno članku 123., stavak 2. Otvaram raspravu o dnevnom redu. Zaključujem raspravu. O dnevnom redu, izvolite. A da, zaključujem raspravu. Smatram da smo, dakle, sukladno Poslovniku usvojili dnevni red. Pred samu sjednicu dobili ste Izvješće nadležnog povjerenstva, ovo je prvo čitanje. Prvo se vodi rasprava o neophodnosti i načelima na kojim je Zakon utemeljen. Sad pitam, tko se javlja za riječ? Ima li potrebe da nazočni predstavnici Vijeća ministara nešto kažu? Nema. Izvolite gospodine Ivaniću.
Ja iskreno mislim da bi predstavnici Savjeta ministara trebali da nam kažu šta je usvojio Predstavnički dom, budući da se to razlikuje od onoga što mi imamo kao podlogu 2 i teško možemo govoriti o principima Zakona ako nismo čuli šta Zakon sadrži. Barem da se upoznamo na neki način o tome.
Hvala lijepa. Dakle, ja bih samo rekao, ovaj, gospodine Ivaniću, da smo mi primili Izvješće nadležnog povjerenstva, gospođa Majkić je podijelila, dakle, Izvješće ovdje. Ovdje više nije predlagatelj i nije u vlasti Proračun Vijeća ministara. Ovo je prijedlog koji je došao iz Zastupničkog doma. Dakle, mi razmatramo, dakle, prijedlog drugog Doma. U Izvješću gospođe Majkić, je to jasno naznačeno. Ja bih molio, možda, da gospođa Majkić uzme riječ. Izvolite.
Cijenjene koleginice i kolege, uvijek je neprijatno kad dođe posljednjii čas ili čak prođe i taj posljednji čas, da se govori o jednom važnom dokumentu koji se zove Budžet, a kažu da je to jedan od najznačajnijih dokumenata jedne zemlje. I ne samo to, da je to najznačajniji dokument makroekonomske politike. Nije ovo prvi put da se o tom važnom dokumentu koji predstavlja odraz odgovarajuće politike Savjeta ministara, da se govori u zadnji čas i nije ovo prvi put da domovi, praktično, jedva imaju vremena da ga na odgovarajući način analiziraju ili komentarišu. Ja moram reći da, bez obzira što je ovaj zakon išao po novom Poslovniku, da smo mi napravili mnoge presedane na ovom dokumentu, pa smo tako dokument istovremeno razmatrali u prvom i u drugom čitanju i ta greška ili odstupanje od rada po Poslovniku se desila i u Predstavničkom domu, evo sada i u Domu naroda. Ne bi to bio problem da ovaj važni dokument, onog momenta kad ga usvoji Parlamentarna skupština, on postaje njen dokument i utoliko ima veći značaj naša odluka. Ali da zaboravimo sve, s obzirom da je njegov datum usvajanja trebo biti 31.03, da je samim tim što je procedura tako kasno krenula, oduzeto pravo i jednom i drugom domu da korektno odrade svoj posao, a da ga prihvate kao svoj dokument. Komisija za finansije i budžet, na svom zasjedanju danas, dakle, poslije završetka sjednice Predstavničkog doma, je podržala principe ovoga zakona i usvojila samo onaj dio amandmana koji je bio istovremeno usvojen na Predstavničkom domu. Zbog čega? Da smo usvojili ovaj dokument u različitom izgledu, to bi značilo da Predstavnički dom i Dom naroda moraju formirati Ad hoc komisiju, a to znači da bi morale te komisije pristupiti usaglašavanju i ponovo sjednice domova, da bi usvojile taj usvojeni tekst. S obzirom da nemamo vremena, dakle, nemamo vremena da detaljno govorimo o ovom važnom dokumentu jedne zemlje, mi smo dovedeni sad u poziciju da glasamo i o njegovim principima i o amandmanima kao o konačnom tekstu. Ja nisam mogla kao predsjednik ove komisije, nisam mogla da odolim tome da, bar kroz zaključak, pokušam da stvari koje se dešavaju, vezano za donošenje Budžeta 3 svake godine, bar u nekoliko promijenim i vidjeli ste da na trećoj strani pored, znači, konstatacije da je jednoglasno prihvaćen tekst Prijedloga zakona sa usvojenim amandmanima, da idu tri zaključka za koji Komisija za finansije i budžet predlaže Domu naroda da ih usvoji. I ja vjerujem da Dom naroda će podržati. To je da se u skladu sa članom 123. Poslovnika Doma naroda i međunarodnim standardima, predstavljanje Budžeta, 3 mjeseca prije nove fiskalne godine, mora biti standard BiH. Nacrt budžeta mora biti dostavljen Parlamentarnoj skupštini BiH do 30. septembra svake godine, dvije sedmice prije 15.oktobra kao krajnjeg roka. Zajednički kolegij će u slučaju nepoštovanja roka od 3 mjeseca za dostavljanje u parlamentarnu proceduru Nacrta budžeta, preporučiti domovima preduzimanje adekvatnih mjera prama Savjetu ministara BiH. To je prvi zaključak. Drugi, Dom naroda od ministara i državnih službenika zahtijeva i očekuje da obezbjede punu, korisnu, blagovremenu informaciju članovima Komisije za finansije i budžet Doma naroda Parlamentarne skupštine BiH, te traži da, kad god su pozvani, prisustvuju sjednicama Komisije i sjednicama Doma naroda. I tri, Kolegij Doma naroda Parlamentarne skupštine BiH će prilikom kreiranja Budžeta za narednu godinu djelovati amandmanski na Prijedlog budžeta tako što će smanjiti ili eliminisati finansijska sredstva na određenim stavkama ministrima i ministarstvima koja nisu sarađivala sa delegatima i komisijama. Mislim da je to jedini način da se Savjet ministara natjera da budžet donese i predloži Parlamentarnoj skupštini u zakonom propisanoj proceduri i da se sa većim poštovanjem odnosi prema ovom najvećem zakonodavnom tijelu jedne zemlje. Evo, toliko.
Hvala lijepa, gospođo Majkić. Imamo zamjenika ministra finansija i trezora, gospodin Kasumović, je li tako bijaše? Izvolite.
Uvažena predsjednice, uvaženi zastupnici, ja sam samo dužan pojasniti jednu stvar. Znači, zakonom je regulisano kako se donosi Budžet. Znači, do 1.oktobra Ministarstvo finansija mora dostaviti Vijeću ministara nacrt. Vijeće ministara do 15. oktobra mora dostaviti Predsjedništvu BiH, a Predsjedništvo BiH do 1. novembra treba prijedlog budžeta parlamentarnim skupštinama. Ove godine, vi znate da je kasnila implementacija izborna, tako da smo došli u jednu fazu, bivše Vijeće ministara je, znači, čekalo implementaciju, nije pustilo u proceduru. Mi novi nismo bili imenovani i zbog toga je ova stvar došla do koje je došla. Pa vas, s te strane, molim da uvažimo svi i radi blokade, da se ne bi desila, da uradite isto što je i Zastupnički dom. Ja u ime ministra koji je odsutan radi bolesti u 4 porodici i u svoje ime, obećao sam i na Predsjedništvu gdje smo obrazlagali, i na vašim svim komisijama, da u narednom periodu, znači svaki naredni budžet, biće na vrijeme dostavljen, tako da bi mogle i komisije i svi zastupnici dostavljati amandmane i sve ostalo. Još jednom, hvala.
Hvala lijepa, gospodine Kasumović. Ko se dalje javlja za riječ? Dakle, mi smo sad čuli, ispričavam se, izvolite, doktor Ivanić.
Diskusija o zakonu
O načelima, izvolite. O načelima raspravljamo, iako se, dakle, predsjedatelji sa Komisije za proračun, dakle, koja se upustila i u onu fazu već drugog čitanja i o amandmanima govorila ali mislim da je to bilo nužno. I ako mogu, samo ovaj, primijetiti, dakle, ovo što je rekao uvaženi gospodin Kasumović, ovi zaključci koje je predložila predsjednica Majkić, dakle, oni su sukladni ovaj i Poslovniku i poslovničkim odredbama i odredbama koje nas tjeraju da prije isteka kalendarske godine imamo donesen proračun za narednu godinu. Dakle, mi smo još uvijek o izjašnjavanju, dakle, ako nema više, ako se nitko ne javlja, ispričavam se, poslije ćemo, molim. O načelima govorimo, izvolite gospodine Joviću. IVO
Hvala lijepa. Pozdravljam gospodu predsjedatelje i vas uvažene kolege, prijatelji, ja sam samo htio reći da kod usvajanja Proračuna za narednu godinu ovi zaključci koje smo ovdje čuli, da je Povjerenstvo iznijelo i uvažena predsjedateljica nas je informirala o zaključcima koji su bili doneseni na ovom povjerenstvu, a sastoje se od ova tri, ove tri točke, ja smatram da bi bilo izuzetno dobro da danas, kad donosimo odluku o Proračunu, ove tri točke ne mogu biti u sastavnom dijelu donošenja odluke o Proračunu, nego da to bude jedan, kako bih rekao, daje se na znanje. Daje se na znanje jer i jedno i drugo, a i čuli smo odnosi se na onu, pozivamo ljude koji rade u organima i tijelima, da izvršavaju pravovremeno i ono što im je u zadatku njihovog rada. I zato, ne mogu ove tri točke biti sastavnim dijelom naše odluke o donošenju Proračuna za narednu godinu, odnosno za ovu godinu.
Hvala lijepa. Gospođa Majkić, izvolite. 5
Nije ovo prvi put da domovi donesu zaključak u pogledu usvajanja određenog izvještaja, a istovremeno u formi prijedloga, sugestije, nalože i nekoliko zaključaka. Zašto je bitno da budu ovi zaključci ovdje? Ako se odvoje od ovog materijala i ne budu njegov sastavni dio, biće zaboravljeni. Neko će nekad zataražiti izvještaj komisije ili izvještaj doma u kome bude analiziran naš stav, vezano za Budžet 2007.godine. Ako budu samo parcijalni zaključci odvojeni, to bolje da ne donosimo. Ne treba nam uopšte. Vi znate dobro, gospodine Joviću, iz dijela mandata koji ste bili u Predstavničkom domu, koliko je zaključaka bilo koji nikad nisu ispunjeni, niko nije vodio računa uopšte o njima. Ovu snagu može imati samo u sastavu dokumenta koji se zove Budžet.
Hvala lijepo gospođo Majkić. Dakle, mislim, sasvim je razumljivo da ćemo svaki zaključak uz ovaj proračun proslijediti predlagatelju Proračuna, dakle, Predsjedništvu BiH i Vijeću ministara. Mislim, tu nema nikakvog spora. Doktor Ivanić.
Pa ja u potpunosti podržavam ovo što je gospođa Majkić rekla, posebno u dijelu koji se odnosi na proceduru donošenja Budžeta. Činjenica je da je ove godine bilo objektivnih razloga zbog kojih je to ovaj put kasnilo. Ali je isto tako činjenica da je ovaj dom doveden u praktično nemoguću situaciju. Mi danas kad smo došli nismo ni znali hoćemo li imati ili nećemo imati sjednicu i da smo praktično danas, od nas sad zavisi hoće li biti Budžeta ili neće biti Budžeta, a nema vremena jer ako ne bude, već od 1. aprila praktično Budžet i stoji, ne funkcioniše. Tako da su naše mogućnosti danas da nešto uradimo, minimalne. A Budžet jeste jedan ozbiljan dokument koji podrazumjeva da se o njemu ozbiljno i razgovara na Domu koji pretenduje da bude ozbiljan. Ja zato neću ulaziti u sve detalje. I mislim da smo saglasnošću koja je postignuta u Predstavničkom domu, mi dovedeni u situaciju da praktično nemamo opcije. Promjena koja se desila u odnosu na izvorni prijedlog, u odnosu na izvorni prijedlog, ja ću sada otvoriti, pošto smo mi sada ovo sve stavili zajedno, hoću da to i sad kažem, ogleda se u činjenici da je izdvojeno 10 miliona sredstava za interventno rešavanje teške ekonomsko-socijalne situacije u Opštini Srebrenica. To je formulacija 6 nove stavke koja je data. Ja hoću da kažem, i mislim da postoji još jedan broj opština u BiH koje se nalaze u teškoj situaciji. Ja nemam namjeru da dajem amandman, jer davanje amandmana praktično bi, a pogotovo ako bi on bio izglasan, doveo Budžet u situaciju da mora ići ponovo zasjedanje domova, usaglašavanje i zato nemam namjeru to da uradim, iako da smo u redovnoj proceduri, predložio bih amandman. Da imamo vremena, predložio bih amandman i umjesto amandmana ja ću predložiti jedan zaključak. A to je, da se zaduži Savjet ministara da iz budžetske stavke 9992 rezervisanja, a u cilju pomoći i rešavanja teške ekonomske, socijalne situacije u opštinama Grahovo, Glamoč i Drvar izdvoje 2 miliona KM. Zašto predlažem taj zaključak? Opštine Drvar, Grahovo i Glamoč imaju ukupni budžet koji je negdje oko milion maraka, sve tri zajedno. Istovremeno, te opštine nemaju nikakva posebna izdvajanja iz Budžeta Federacije za razliku od Srebrenice gdje je Vlada RS izdvojila 15 miliona, što sa ovih 10 čini 25 miliona maraka. Dakle, u pitanju su vrlo značajna finansijska sredstva i ja nemam ništa protiv njih. Ali imam protiv da ne razmotrimo, ako smo Parlament BiH, i tešku ekonomsko socijalnu situaciju u opštinama Grahovo, Glamoč i Drvar. Ja sam skoro bio u Grahovu i moram vam reći da u Grahovu nema nijedne ulične svjetiljke, nijedna noću ne gori jer opština nema sredstava da to plati. Moram vam reći da tamo ima manje od 80 ljudi koji su mlađi od 30 godina. I moram vam reći da broj zaposlenih po glavi stanovnika je daleko manji nego što je u Srebrenici. I opšti iznos sredstava kojima ljudi tamo raspolažu je daleko manji. I ponavljam, samo zbog situacije u kojoj, sad bismo se praktično doveli da sve institucije BiH dovedemo u nemoguću situaciju, ne predlažem amandman, nego predlažem zaključak koji sam rekao i koji ću predsjedavajućem dostaviti u pisanom obliku. Ja očekujem da, barem ovaj zaključak, dobije podršku, jer niti kanton, a i kanton nije u nekoj sjajnoj finansijskoj situaciji, a ni Vlada Federacije, nemaju predviđeno ništa za te opštine. Evo, toliko hvala.
Hvala lijepa gospodine Ivaniću. Ko se dalje javlja za riječ? Čini mi se da je Rudo malo brži bio od vas, ali, evo, ako on prepušta, dogovorite se, ispričavam se. Gospodin Šaraba, izvolite.
Gospodine predsjedavajući, uvažene kolege, s obzirom da je opšta rasprava, želim da kažem i da iznesem prvo nezadovoljstvo zbog toga što nisu prihvaćeni amandmani koje sam podnio na ovaj budžet. Smatram da su amandmani bili realni i da nisu predstavljali neko veliko opterećenje za rad Komisije i da je bilo prostora i načina da se obezbijede finansijska sredstva za realizaciju nekih od amandmana koji su navedeni i koji su podnijeti. 7 Isto tako smatram da je u ovom izvještaju trebalo i da se kaže razlog zbog čega nisu prihvaćeni neki od amandmana. Moje nezadovoljstvo sledeće je i zbog amandmana I. Smatram da, ako su već obezbjeđena određena sredstva za sanaciju pojedinih opština, onda je trebalo stvari posmatrati šire. Prihvatam ovo što je rekao uvaženi kolega Mladen Ivanić. Smatram da je situacija u Hercegovini katastrofalna. I da je trebalo voditi računa o situaciji u nekim opštinama koje su u izuzetno teškoj situaciji. Isto tako, želim da iznesem jednu generalnu primjedbu, a ta generalna primjedba odnosi se na sredstva koja se nalaze na strani 4, tačka 8 – troškovi zakupa. Naime, 16 miliona maraka za troškove zakupa je predviđeno da se iz Budžeta da u ovoj godini. 14 miliona u prošloj godini. Čuo sam od pojedinih kolega koji su ranije bili, da je to bilo i 15 miliona i tako. Tolika ogromna sredstva dati za zakup, pored mnogo praznih prostora u nekim i vojnim objektima i drugim, koja su se mogla adaptirati i dati za namjene institucija BiH, zaista smatram neprihvatljivim i sa ovim sredstvima i njihovom rezervacijom i utroškom na ovakav način, smatram da treba prestati u budućim budžetima. Toliko i hvala.
Hvala lijepa gospodine Šaraba. Gospodin Rudo Vidović.
Hvala lijepa. Ja također, kao i gospodin Ivanić, nemam namjeru predlagati amandmane svjestan da u ovoj situaciji ukoliko bi bili prihvaćeni, dovodi Proračun u neugodnu poziciju i produžavamo rok, onaj koji smo na neki način probili. Ali evo, ja sam, dakle, kao izaslanik nastojao sebe uključiti u ovu raspravu koja je bila prošlih dana i kroz komisije, a evo i danas sam bio nazočan sjednici Zastupničkog doma kad se glasovalo i obrazlagalo o amandmanima koje je predložila Komisija Zastupničkog doma i kako je, zapravo, i prošao Proračun. Dakle, razumijem i opravdavam prijedlog amandmana za interventno rješavanje određenih općina, evo posebice Srebrenice i u svakom razmišljanju, dakle, takve sredine zaslužuju takve intervencije. Također se slažem sa rasmišljanjem da postoji još sredina i općina koje u BiH zaslužuju pozornost, dakle, Državnog proračuna i pozornost Parlamenta BiH. No, ono zbog čega sam se ja javio, dakle, nije amandman ali biće u formi zaključka, je zapravo želja da i mi zaključkom na neki način obvežemo predlagače budućeg rebalansa, da se i sa ove razine pokuša stimulirati povratak i ostanak onih ljudi koji će se vratiti. Dakle, ja da dalje ne bih puno uzimao, dakle, vremena, predlažem zaključak o ovome svemu, da se zaduži službeni predlagatelj rebalansa, dakle, Vijeće ministara i Predsjedništvo, da kod izrade rebalansa Proračuna da, u stavci za povratak izbjeglih i raseljenih osoba, bude predviđena odgovarajuća potpora, evo s ciljem, dakle, da na taj način i ovaj dom, dakle, daje potporu ili stimulira povratak. 8
Šta je to odgovarajuće, to možete kontificirati.
Molim vas, ja nisam, dakle, što se tiče iznosa, jasno informiran koji je to prijedlog bio, ali mislim da je 24 miliona po prijedlogu Komisije Zastupničkog doma i, evo ja ,dakle, predlažem da se kod izrade rebalansa uvaži taj prijedlog.
24 miliona KM.
Da,
Hvala lijepa.
Isključivo za IVO
(odmaknut od mikrofona ništa se ne čuje)
Tako je. Hvala lijepa. Uključujući ... i od 10 u ovoj varijanti, dakle, ako je ovo 10 namjenski za interventno rješavanje Srebrenice, apsolutno nemam ništa protiv, onda bi tih 14 miliona bilo namjenski u rebalansu predviđeno za stimuliranje povratka u općinama tamo gdje se ljudi žele vratiti. Hvala lijepa.
Hvala lijepa. Gospođa Majkić, izvolite.
Očito je da neke od kolega nisu dobro shvatile ono što sam ja rekla na startu. Ja sam sama kao delegat imala spremljene amandmane koje bih uložila da nije došlo do dogovora ovako kakav je postignut u međuvremenu, da se Budžet usvoji što prije, dakle, da se odustane maksimalno od amandmana da bi taj budžet imali danas. Gospodin Šaraba je predložio amandmane koji su doslovce amandmani gospodina Novakovića, koji su odbijeni na Predstavničkom domu u cjelosti. Odbijeni amandmani 9 nisu bili osnov za rad Komisije za finansije i budžet danas Doma naroda. Dakle, nismo mogli raspravljati o onome što nije prošlo proceduru. Dakle, rekla sam u Izvještaju, to je i kod vas, kod vas koji ste dobili, stoje samo amandmani koji su prošli na Predstavničkom domu. Dakle, niko od, ja njih nisam htjela ni pustiti jer nisam htjela da dovedem sebe u pozciju da rizikujem da Budžet danas ne bude usvojen zbog toga. To je jedna stvar. Druga stvar, molim vas zaključcima nemojte da namećete obaveze finansijske prirode. To ne može. To smo mogli amandmanima, a nikako zaključkom jer vi mijenjate Budžet. Ali ja neću da govorim o tome i molim da neko iz Savjeta ministara na tu temu kaže.
Hvala lijepa. Ja sam upravo htio jednu takvu, jednu sugestiju dati. Ali evo, imamo tu fahmena iz Ministarstva financija. Molim gospodina Kasumovića da se ponovno javi za riječ.
Uvaženi zastupnici, ja ću pokušati vam sada pomoć. Zastupnički dom Parlamentarne skupštine BiH je uradio sljedeće. Znači, usvojili su Budžet radi sveg ovog što smo pričali, ovakav kakav jeste. A onda, kako sam shvatio, isto su bili zaključci kao i vaši ali su ih odložili za narednu sjednicu da se malo presaberu. Radi se o sljedećem. Gospodin Ivanić, koji hoće amandman da, bilo je sličnih i tamo i ovo, znači ali, sad će biti zaključak. Ja predlažem da uradimo isto kao što su, da Budžet usvojimo ovakav, objektivno je da će prošle godine, znači 2006., da će ostati suficit koji ćemo negdje analizirati, oba doma negdje u 6.mjesecu, tako je po zakonu, jeste dugo, ali tako je po zakonu. Tada će biti ta sredstva i kako sam vidio, većina klubova traže da ta sredstva idu u Fond za povratak, a odakle bi sve ove općine koje su pobrojane, tamo ima tačno, ja sam ovako shvatio. Dobro bi bilo da i vi usvojite Budžet ovakav, a onda da se konsultuju i da budu ti zaključci isti i da budu realizovani u 6. mjesecu jer po našem razmišljanju, negdje oko 30 miliona će još ostatati suficita iz prošle godine. I to bi za mene bilo najlakše rješenje, a i za vas. Znači da Budžet usvojimo, a ove sve da riješimo kroz te zaključke. Bilo je zaključaka i vezano za, uvaženi zastupnik je primjetio. Znači i tamo su tražili 16.200.000, naredne godine je to 22.000.000 zakup itd. Znači, oni traže od Vijeća ministara da napravi program kako da izbjegne ove zakupe, jer ne zna država više šta ima , a plaćamo kiriju itd.
Hvala gospodine Kasumoviću. Dakle, evo primili smo još jednu slatku bonbonu. Progutali smo je. Znamo razmišljati i čuli smo ovaj, i razlučiti što je amandman, što je to zaključak, što je zaključak iz kojeg praktično izviru obveze i što je zaključak koji nalaže neka ponašanja onima koji predlažu Proračun ovom parlamentu. Gospodin Zrno, izvolite. 10
Zahvaljujem gospodine predsjedniče. Sve vas pozdravljam. Zapravo meni je kolega iz financija oteo dobar dio onoga što sam ja mislio ovdje reći, iako je apsolutno prihvatljivo sve ovo što su kolege rekle, osobitno i kolega Ivanić i kolega Vidović jer ja dolazim, Mladene, iz ove županije, to je moja županija i možda samo još jedan dodatak onomu što ste vi kazali. Taj prostor je možda i najspecifičniji baš u cijeloj BiH po tomu što je to prostor i prognanih i prognanika i povratnika. Znači to je jedan kolaps gdje je sve leglo, još malo pa i živo. I zato apsolutno podržavam ovu inicijativu, samo me je strah da mi danas ne bismo otvorili pandorinu kutiju i počeli se natjecati u tomu što i kako. A možemo i to jer izgleda da nama nedostaje informacija. Nažalost, mi nemamo dovoljno informacija. Ja sam ovdje 4 godine ali, osobno, vidim da mi fali informacija. I zato nam predlažem svima da zatražimo kompletnu informaciju, a ministarstvo nam sjedi ovdje. Ovo je takav problem koji zaslužuje, ne ovakvu post-festum pažnju, nego pažnju jedne izvanredne sjednice, a inicijativu joj daju zaključci onoga doma i zaključci ovoga doma, gdje ćemo raspraviti ovaj problem, problem povratničke populacije. I mislim da je to rješenje. Ako smo već postali svjesni, mislim da smo i davno trebali postati svjesni koliko moramo pažnje posvetiti toj populaciji u ovoj zemlji, onda, jedna izvanredna sjednica o ovoj problematici ja mislim da ne bi nikomu bila od viška. Zahvaljujem.
Hvala lijepa, gospodinu Zrni. Ima li još? Dakle, ja bih ovako, molim vas, nismo mi izgubili, mi smo se u Kolegiju dogovorili, dakle, da pustimo raspravu iako smo debelo zagazili i u raspravi, dakle, u drugom čitanju. Ja bi sad molio da mi proceduralno ispoštujemo stvari, budući smo bili fleksibilni da dođemo, da poslužimo priču sada proceduralno, da se izjasnimo o ovim stvarima do sada o kojima smo čuli. Dakle, stječem dojam da nisu, dakle, sporna načela na kojima je sačinjen ovaj Proračun. Ja vas molim da, dakle, to smo, takvu smo raspravu, dakle, okončali, zaključujemo raspravu na temu načela i neophodnosti na kojima se temelji ovaj Zakon. Dakle, ja molim da se izjasnimo o Prijedlogu zakona o Proračunu u prvom čitanju. Glasujemo kartonima, elektronski još nisu stečeni uvjeti za tako nešto. Tko je za? Konstatiram da smo sa 14 glasova za, dakle, jednoglasno prihvatili Proračun u prvom čitanju. Predlažem da obavimo i raspravu i u drugom čitanju, dakle, opet glasamo samo o proceduri. Molim vas da se izjasnimo već smo otvorili tu raspravu, ali da to i kažemo javno. 11 Tko je za to da obavimo raspravu i u drugom čitanju? Dakle, svi su za, jednoglasno smo odlučili. Molim vas, u drugom čitanju vodi se rasprava o amandmanima, dakle, i glasuje se o Proračunu. Amandmana nismo imali. Dakle, čuli ste iz Izvješća predsjednice Povjerenstva, mi smo prihvatili na Povjerenstvu za proračun i financije, dakle, prihvatili smo tekst koji je došao u identičnom obliku iz Zastupničkog doma. Ja vas sad molim, dakle, ja otvaram nastavak rasprave o Proračunu u drugom čitanju, ako mislite da još nešto imate reći, ako ne, čini mi se da smo i to iscrpili, mi bismo se mogli izjasniti, ispričavam se, Mladen želi reći nešto. Dakle, nastavljamo s raspravom o Proračunu u drugom čitanju. Gospodin Ivanić.
Ja sam vrlo jasno rekao koje stavke predlažem, a to je stavka koja se može upotrebljavati za te namjere ako se hoće. Ne ulazi ni u kakve druge stavke, nikome drugom ne stvara problem. Podstavka, tekuće rezervisanje, ima podstavku tekuće rezerve. A tekuće rezerve su prostor koje Savjet ministara, ako hoće, može upotrijebiti. Ako je neki konkretan problem druge vrste, to je nešto posebno. Ja sam inače u raspravama prije, u konsultacijama koje smo imali, predlagao da se sredstva za povratak svima povećaju. Bilo je insistiranje u Predstavnčkom domu da to bude isključivo, jedino Srebrenica. U tom kontekstu ja smatram da treba i bio sam za to, da se ta sredstva povećaju mnogo više od 10 miliona. U kontekstu ovoga o čemu vi govorite. A budući da se na tome insistiralo, samo na tome, a da se ovo sve drugo ostavilo, zato predlažem zaključak i namjerno ne tražim zaključak opšteg tipa za sve opštine, nego sam namjerno insistirao da to bude za Glamoč, Grahovo i Drvar. Da pojasnim, da ne bude nikome nejasno. Dakle, moj zaključak se ne može tumačiti: dajte sredstva za povratak za izbjeglice, pa svi. Ne, dajte iz tekuće rezerve za ove tri opštine. Da budem jasan, precizan, da ne bude, ne bude nejasnoća.
Hvala lijepa, gospodine Ivaniću. Potpuno smo razumjeli to, ja imam jedan konkretan, dakle, jedan prijedlog koji, čini mi se, može zadovoljiti sve. Dakle, ja predlažem da mi okončamo raspravu o Proračunu i da prihvatimo Proračun u drugom čitanju na način kako je on prihvaćen i u Zastupničkom domu. Da prihvatimo, dakle, i zaključke Povjerenstva za Proračun koji ne stvaraju nove materijalne obveze, dakle, da glasujemo o Izvješću povjerenstva, da poštujemo dignitet, dakle, povjerenstava naših kojima dajemo puno povjerenje za njihov rad. Dakle, iz ovih zaključaka koje prate izvješće gospđe Majkić ovaj ne izviru nikakve materijalne obveze, a da poslije nastavimo raspravu o zaključcima. 12 Dakle, imam konkretan prijedlog, dakle, da razlučimo Proračun i zaključke i Izvješće povjerenstva od zaključaka koje smo sada čuli, kojih ima. Dakle, uzimati, sačekajte, dopustite da ja vodim sjednicu. Jesam ja sad, ja stavljam na raspravu, ovaj, prijedlog koji sam dao. Evo, stavljam na raspravu prijedlog koji sam dao. Gospođa Čolo, izvolite.
Evo ovako, ja kako shvatam ovaj Izvještaj komisije, amandmani koji su prihvaćeni, postali su sastavni tekst zakona i mi danas treba da se izjasnimo o Prijedlogu zakona o Budžetu. Zaključci koji su predloženi naknadno, oni ne mogu biti sastavni dio Zakona o budžetu.
Ne Zakona, nego Izvješća, u Izvješću mogu stajati.
Naravno u Izvješću da, ali mi o zakonu moramo
Potpuno identično razmišljamo samo moguće da sam ja to drugačije rekao. To je OK. Dakle, molim, onda smo se razumjeli. Dakle, ja vas molim, dakle, ja stavljam u drugom čitanju Izvješće, nadležna komisija je usvojila Proračun u predloženom tekstu koji je dostavio Zastupnički dom, amandmana nije bilo, ja stavljam na izjašnjavanje Prijedlog zakona o Proračunu. Tko je za takav prijedlog? Tko je protiv?1 protiv. Ima li suzdržanih?I 1 suzdržan. Konstatiram da je 12 za, 1 suzdržan i 1 protiv. Mi smo praktično usvojili Proračun. Idemo sada na zaključke, dakle zaključke, dakle imamo, ispričavam se. Profesor Neimarlija, izvolite. Niko neće ostati da ne dobije riječ, samo me morate upozoriti. Izvolite.
Gospodine predsjedavajući, kolege delegati, imam potrebu da podržim sugestiju uvaženog kolege Zrne i, sa svoje strane, samo da dodam razlog, jer prijedlog kolege Ivanića je takav da ja protiv sadržaja prijedloga ne mogu biti. I razumijem njegovu 13 opravdanost, ali formalno ne mogu biti za. Zato što se ovim prijedlogom uspostavlja jedna situacija koja je i u Predstavničkom domu ostavljena za razmatranje svih drugih sličnih zaključaka, koja je i tamo bila i usljed koje bi i nama ovdje bilo puno primjerenije da ove zaključke koje smo i mi, koje smo imali pored zaključka kolege Ivanića, recimo ostavimo za narednu neku sjednicu ili da se i drugi, hajde da kažem, pripreme da mogu intervenirati sa svojim zaključcima. U potpunosti razumijem razloge, sadržaj prijedloga podržavam, ali foramalno ne mogu biti jer bilo je takvih prijedloga i meni se javlja pitanje da li su samo te tri općine, ovaj, u takvoj situaciji i zato mislim da bi bili umjesno da, zapravo ja podržavam u potpunosti ovaj prijedlog kolege Zrne, da nakon što smo, evo, faktički usvojili zakon, sve eventualne korekcije, popravke, dopune Zakona u koje ulazi, naravno, i ovaj prijedlog kolege Ivanića pripemimo, još ako ih imamo i predvidimo za prvu ili neku od narednih sjednica.
Za prvu narednu sjednicu, nema razloga čekati.
Vremenski je sasvim primjereno tako reagirati. Hvala lijepo.
To je jedno od razmišljanja, dakle, da se ne uvjeravamo, čuli smo, dakle, imali smo ovdje prijedloge, zaključak, mi ih možemo staviti na izjašnjavanje, dakle, vidjećemo im sudbinu, a imamo prijedlog, čuli smo da se da je tako postupio i Zastupnički dom. Da svi zaključci koji su nakon usvojenog Proračuna došli na stol, dakle, stenogram, sve se snima, može se skinuti da ih, dakle, specificiramo i da to imamo na narednoj sjednici da otvorimo raspravu, dakle, pod posebnom točkom dnevnog reda. Izvolite doktore Ivaniću. Da čujemo mišljenje i stručnih institucija, ministarstava itd.
Ovaj zaključak ne mijenja sadržaj Budžeta, nimalo ne mijenja, on je zaključak kojim se traži od Saveta ministara da iz tekuće rezerve, a on to može upotrijebiti, izdvoji taj iznos sredstava. Slažem se ja sa profesorom Neimarlijom kad je rekao zašto te tri opštine, ali mislim da je ta Pandorina kutija otvorena prijedlogom za Srebrenicu. Ne, nemojte me pogrešno sad shvatiti uopšte, ja sam podržao glasao sam maloprije. Ja ne mogu razumjeti zašto vi nećete da podržite sad moje prijedloge. Ponavljam vam, te tri opštine imaju budžet manji nego Srebrenica, sve tri zajedno. U tim opštinama nema ulične rasvjete, u jednoj sigurno. Iznos sredstava koje su njima na raspolaganju je manji i ako smo htjeli biti fer onda smo morali imati jednak princip prema svima, pa svima omogućiti dostup. Ja sam podržao evo, glasajući za ovaj 14 Budžet, to što se desilo u Predstavničkom domu, svojim glasom. Ja od vas tražim samo zaključak da podržite moje zaključke. Ako je i to previše, onda ja mislim da nije problem u meni nego da je problem prevelike, prevelikog, prevelike uloge politike u cijelom našem odlučivanju. Ništa više. Tako da, ja bih molio predsjedavajućeg da stavi prijedlog na izjašnjenje, ako ne dobije većinu, ne dobije većinu.
Hvala lijepa. Dakle, ja moram konstatirati, samo malo, molim vas, dopustite mi da koncentrirano vodim sjednicu. Dakle, stavićemo u isti položaj sve zaključke. Nikakvog razloga nema da se glasuje, ovaj, o zaključku gospodina Ivanića, a ne glasuje o zaključku koji je predložio gospodin Vidović ili gospodin Zrno. Izvolite.
Ovaj, dakle, ja znam, te su opštine meni u susjedstu, ja znam da ljudi koji rade u Opštini Grahovo ne mogu podijeliti ni doprinos na platu, ali isto ja to imam u Bužinu, isto tamo kod nas u Bužinu, istu stvar i ja neću da isturam taj problem, kao samo ja sam stvarno za to, daj da to metnemo sve na stol, gdje god možemo da pomognemo da pomognemo, da te pare o kojima se već govori, evo 30 miliona, mislim da je 39, nije bitno, ali da to, ovaj uradimo stvarno tamo gdje treba. Jer sad će ispasti, dakle, nemam, dapače znam kako je tim ljudima, eto znam to da ne dijele ni doprinos na plate. Nemaju. Ali dajte imamo mi još takvih primjera pa da to zajedno metnemo u nekakav koš i da s puno uvažavanja, ja sam stvarno, ne znam šta da kažem, eto. Ali onda, ako sad ja ne kažem: de stavite i Bužim, onda sam ja neko ko je, jel', ne znam ni ja, ali evo, ja molim da se to na jednoj prvoj narednoj, šta ja znam kako, ne da anticipiramo raspodjelu, ali da znamo mi da se dogovorimo oko toga šta bi kome, negdje nešto, ništa drugo, ovaj, iz tog razloga žao mi je što neću glasati za taj zaključak. Ali to je samo radi toga, ne što ne bih htio. Eto hvala.
Hvala lijepa. Riječ je tražio, ispričavam se gospodine Kasumoviću, dobićete tiječ ,zastupnik Jović. Izvolite. IVO
Hvala lijepo, gospodine predsjedatelju. Ono što smo mi danas trebali uraditi ovom točkom dnevnog reda mi smo uradili. Upravo stručnim i umješnim vođenjem sjednice mi smo došli do rješenja, to je, našim glasovanjem usvojili smo točku dnevnog reda koju smo imali na dnevnom redu. Proračun je usvojen. Mi možemo ostati do sutra kao dragi, fini prijatelji i razne teme ovdje o njima govoriti i ukazivati. Sigurno je jedno, drago mi je da imamo i svjedoka, to je gospodin Tihić, mi smo barem dva puta kao članovi 15 predsjedništva imali usvajanje proračuna, gdje je sugerirano da sa ove razine vlasti ne bude nijedna marka za povratak. Isto tako imali smo jedno, podsjetiću i njega, sebe i vama prenijeti da smo imali od pet prioriteta za naredno vrijeme koje smo dobijali od ljudi prijatelja iz svijeta u 5 prioriteta koje treba raditi BiH stavke povratka nije bilo. Pa smo nas dvojica, doista, jako puno se zalagali da to mora biti jedan od prvih od ovih pet, pa jedna prva ili druga ne znam šta bi to prioritetnije bilo, pravo čovjeka da ima da se vrati kući i da tu kuću koju mu je nesretni rat odnio da tu imovinu sačuva i da bude i njegova. Tako i ovdje danas slušajući te potrebe daje mi za pravo, jer nisam diskutirao o točki pa da sad nekoliko riječi kažem, evo, ovdje samo iza jedna klupa u prošlom sazivu Zastupničkog doma na svaki dom sam zakasnio pa su me optužili da ja ne volim slušati himnu svoje države. A ja sam namjerno kasnio. Znate zašto? Što moja općina polazi tek za 20 km odavdje uz Sarajevo, ima najlošiju cestu u BiH i nije samo to jedna općina nego četiri. Sa 65 tisuća stanovnika, turska kaldrma po kojoj je proliven asfalt. To je bio prvi, prva cesta i prva regija, prva cesta u BiH i regija koja je dobila asfalt '53. godine. Od tada do danas u nju nije dirnuto. A to je 20 km od Sarajeva. Još nešto, u općini u kojoj živim, '63. godine je zadnji metar trotoara stavljen u središtu općine. Sa 24 tisuće stanovnika, '63. i 17 rasvjetnih tijela dočekali rat. To je bilo i za ono vrijeme. Ja do, oprostite neću ovdje sjediti i šutiti da se ponovi takvo vrijeme, da opet ostane ja i narod kojem pripadam na takvim osnovama. Ja ne znam je li mi živimo u ovoj zemlji, je li vam jasno da po 40 kilometara možete proći Posavinom da nema cigle, crijepa, nema kuće. Ja ovdje slušam jadikovke neke druge prirode. Svima je teško, Proračun smo usvojili, sjednimo i dogovorimo se o prioritetima i poteškoćama u kojima živi ova zemlja i ljudi u kojoj je ... Ja vam moram reći i iskren biti, RS može svojim Proračunom pomoći, i hoće i pomaže i Drvaru i Glamoču i Grahovu koliko može. Županija Sarajevo, 3 miliona samo u prošloj godini za povratak Bošnjaka u Istočnu Bosnu. A koga ću ja pitati? Ko će meni pomoći? Ja vas lijepo molim, nemojte da zapadamo u takve probleme i da ovdje iznosimo neke stvari. Ja iz Doboja čim iz grada izađem, dođem do Save, nema hrvatske kuće. Dolazim u Plehan kao član, odnosno, tada predsjedatelj Predsjedništva, policija RS-a, tu ljudi skidaju transformator i odnose ga iz tijela Elektroprivrede RS, tri dana ranije ga neka međunarodna organizacija postavila. Tu svećenik koga gađaju kamenjem, a ja dolazim u posjetu tog trenutka. Ajte malo da razgovaramo na bazi uzajamnog povjerenja i međusobnog gledanja u oči, govorenje istine. Pa 300 tisuća Hrvata to je 40% nedostaje u ovoj zemlji. I evo nitko da progovori jednu riječ kako bi to bilo dobro da smo kritiku uputili i zaključak donijeli. 24 milijuna Ministarstvo za povratak i prognane je predložilo u Proračunu, nema te stavke ona je izbrisana. Tko je imao takvu moć da to uradi? Ja bih imao o čemu pričati. 16 Nemam vremena. I mogao bih i ja ukazivati i tražitit toga krivca i odgovornost od njega. Ali smo dovedeni u situaciju da je 12 i 10, nije pet do dvanaest, nego 12 je i 10. Usvojili smo Proračun, ove teme doista zaslužuju da o njima raspravljamo na jedan, doista, jedan kvalitetniji način. Da imamo podastrte pokazatelje, pa da se kaže što je u kojoj općini dosad urađeno i napravljeno. I da vidimo što je to što možemo zajedničkim snagama prevazići, probleme u različitim sredinama. Pa ja moram napomenuti, Općina Ravno ima 201 stanovnika, znate kad je zadnja kuća popravljena, za svetoga nikad. Marka nije došla u tu Općinu. Ja sam tamo bar pet puta kao član Predsjedništva došao i mogao sam samo sjesti u ćošak i plakati sa tim narodom. I ne znam ni ja, da ne nabrajam druge. Ali ja neću da potpadnem pod taj, taj dio. Za mene u ovoj zemlji postoje prognanici bez nacionalnosti. I tako niti hoću, ni pomišljati tako neću. Ali ću se boriti za 24 milijuna koje je predložio, u koji će ući novih 10 koji su dati, s pravom, i Srebrenici. Znači da smo, da se izborimo kao Dom da ispoštujemo ono što je predložilo to ministarstvo jer ja doista ne znam koja će biti uloga i funkcija na vratima tog čovjeka Ministarstvo za povratak prognanih i, ne znam ni ja, potjeranih, a nema novaca. Koja je njegova uloga ovdje? Skretničara međunarodne pomoći i nje je sve manje. Jesmo li odgovorni? Nismo. I zato predlažem da ne zaključujemo ništa danas. Evo da se pripemimo za javnu raspravu, koncizniju, korektniju i da iz te rasprave doista izađu polodonosne stvari koje ćemo realizirati. A ja se bojim da ćemo potpasti pod neke druge koje ne volim slušati. Hvala.
Hvala lijepa gospodine Joviću. Daćemo prednost zastupnicima. Gospodin Vidović. Vas ćemo čuti na kraju.
Evo ja upravo, evo ponukan, dakle, diskusijom gospodina Jovića, a evo i još nekih izaslanika ovdje, a s ciljem, evo i da, da, evo danas izađemo i sa nekim porukama ali i da naši istupi ne budu zaboravljeni. Proračun je, evo ovakvim glasovanjem prihvaćen, i ja evo konkretno, obzirom da sam bio predlagatelj ovog zaključka, bih podržao ovaj zaključak na jednoj od narednih sjednica studioznije, otvorenije i sa više ulaznih informacija koje nismo danas imali na ovoj sjednici, ovo pitanje otvorimo. I da tad, evo, zaključke, slično kako je to uradio Zastupnički dom, po ovom, po pitanju Proračuna donesemo. Dakle, ja ne odustajem, dakle, od svog prijedloga zaključka, ali evo pridružio bi se ovom zaključku da se ovo izjašnjavanje o zaključcima prolongira za narednu sjednicu. Hvala.
Hvala lijepa, čuli smo ovaj prijedlog. Gospođa Majkić izvolite. 17
Ja bih htjela samo da se zapitam, u stvari, gdje smo mi? Ja sad u ovom momentu ne znam gdje smo mi.
Mi smo usvojili Proračun i raspravljamo o zaključcima, a stavićemo na izjašnjavanje i zaključke Povjerenstva. Nismo to zaboravili.
Da, da, svakako to, ali hoću da kažem, ako smo sad u poziciji da svaki od nas predlaže neke zaključke za neke prilike, ja sada pitam kao čovjek prvo za koje prilike? Priča o Budžetu je priča koja ima smisla dok se Budžet ne usvoji. Kad se usvoji, da vidimo koji su mehanizmi, koji nam mehanizmi stoje na raspolaganju da bismo promijenili stanje. Neko kaže iz budžetske rezerve. Tačno piše kako se budžetska rezerva troši.
Ili rebalansom Proračuna.
Samo da vas pitam. U ovoj zemlji, nažalost, ne postoji institucija rebalansa Budžeta. To je ovdje, gospoda, gospoda iz Ministarstva finansija nikad nisu htjeli ni u jednom domu to izgovoriti. Ja sam se dugo borila da izmijenim, da se, da se budžetska rezerva troši za uravnoteženje obima strukture rashoda budžetskih korisnika iza planiranih okvira. Je li vi znate da smo jedina zemlja gdje Parlament ne koristi na šta se sredstva troše? Dakle, nećete više nikad imati priliku da pričate kako da stvari promijenite, jer to nije u nadležnosti Parlamenta. Mi smo jedina zemlja u kojoj, u čijoj nadležnosti u paralamentu nije to, nego to sam Savjet ministara vrši raznorazna prestrukturiranja, često na nejasan način. Dakle, ja se pitam sada, znajući sve šta se dešavalo dosada sa Budžetom, kad bismo mi svi imali dobre predloge, a ja sam htjela da vam pokažem našu zemlju kako izgleda u dijelu koji se zove mine i u Budžetu koji smo, pogledajte kako izgleda ova zemlja, ovo crveno to su mine i nisam mogla da dodam polovinu sredstava koja fali ovom Centru za deminiranje, da nas oslobodi mina. Da nam 5 hiljada ljudi stradalih ovdje. Nisam mogla jer su rekli nemoj dirati Budžet ugrozićeš usvajanje Budžeta. Postoji mnogo stvari o kojima bismo mi mogli pričati, ali pitam s kojim efektom. Efekat je ako možemo to dobaciti na mjesto gdje se stvari odlučuju. Parlament očito nije mjesto gdje se stvari odlučuju. To neka odlučuje drugi umjesto nas. 18 I drage moje kolege, nama ostaje veliki zadatak, a to je prvo da obezbijedimo da Parlament ima mogućnost da kontroliše ono što se dešava unutar izvršne vlasti. To je prva stvar. Sve vaše želje, ma kako opravdane bile, i priča o ljudima koji se vraćaju, to je samo priča politička jer nemate podlogu da izvršimo to. Moramo prvo promijeniti zakone na kojima počiva to da Parlament ne kontroliše Budžet. To da znate. Dakle, sve možete da ispričate, sve možete, ne znam kakve dobre ideje da imate ako vam je poznato da su dobre ideje dobre onoliko koliko su ostvarive, a nijedna od ovih, ma kako bile dobre o kojima ste govorili, nisu ostvarive dok je ovakav Zakon o Budžetu.
Hvala lijepa gospođo Majkić. Dakle, razumjeli smo što ste htjeli reći. Međutim, mi nemamo pravo ovdje neuvažavati ili čak ignorirati bilo čiji prijedlog. Dakle, on je, svak je legitiman i naša je obveza, dakle, biti toliko strpljiv, saslušati sve. Dakle, to je, to je, ovaj, jedna naša i poslovnička, u biti, obveza. Gospodin Tihić je tražio riječ. Izvolite gospodine Tihiću.
Gospodo delegati, dame i gospodo, ja mislim da nakon usvajanja ovoga Zakona o Budžetu mi bismo trebali da se koncentrišemo na usvajanje ovih zaključaka koje je naše, naša Komisija za finansije i budžet predložila i da na taj način zaključimo raspravu po ovome, po ovoj tačci dnevnoga reda. Možda jedna dodatna tačka o kojoj je govorio i gospodin Zrno i drugi, da u skladu sa zaključcima Zastupničkog doma mi takođe otvorimo raspravu o nekim pitanjima koja se tiču Budžeta, nekim dodatnim stavkama itd. Ja nisam protiv, normalno ništa da i Grahovo i Drvar i Derventa i ne znam ti mnoga ova druga povratnička mjesta dobiju određena sredstva za povratak. I evo zamjenik ministra finansija kaže da postoje neke mogućnosti, da će biti nekakav višak prihoda i da o tome treba da raspravljamo. Mislim da ne bi možda bilo ni u skladu sa zakonom da mi sad obavezujemo Vijeće ministara da iz budžetske rezerve izdvaja za ovu općinu ili za onu općinu ili za neku drugu stavku ne znam ni kako se troši ta budžetska rezerva. Mora postojati zakon o toršenju budžetske rezerve. Ne vjerujem da se to može u formi zaključaka, ali ako se može i u formi zaključaka onda bi sad došlo do licitiranja, znate. Došlo bi do licitiranja koji je koliko zahtjev opravdan, da li treba 2 miliona, 1 milion ili koja tu općina može doći na red itd. Srebrenica je izuzetak i vjerovatno i Zastupnički dom i svi drugi koji su glasali za to, evo i mi smo za to glasali, ovaj, našli smo zbog čega postoji razlog i zašto je napravljen taj izuzetak. Ali sve ovo drugo, mislim da treba da razmatramo na jednoj posebnoj sjednici u jednom posebnom, ovaj, paketu. Prema tome ja predlažem da mi usvojimo ova tri zaključka plus zaključak kakav je usvojio i Zastupnički dom, kad su u pitanju raznorazni ovi prijedlozi u pogledu trošenja sredstava. Hvala. 19
Hvala lijepa gospodine Tihiću. Ima li još netko od zastupnika ko želi riječ? Gospodine Kasumoviću, izvolite.
Ja se stvarno izvinjavam uvaženi zastupnici meni je danas prvi put da sam izašao jer nisam bio u parlamentima nikada, pa se izvinjavam, ali evo četvrti put. Htio sam samo da vam pomognem malo. Znači, zaključcima vi ne možete promijeniti Budžet. To da vam je jasno. Znači, što se tiče ovog amandmana ili zaključka gospodina Ivanića da se tim i tim iz budžetske rezerve, zakon je propisao: „Budžetska rezerva je u nadležnosti Vijeća ministara i ona je može trošiti na zahtjev budžetskog korisnika, a ne vašeg zaključka“. Znači, šta hoću da kažem, opet ćete morati na fond za povratak pa tamo da naprave neke projekte i to znači tako se troši ta budžetska rezerva i to je sigurno tako po zakonu. Jedino rješenje je ovo da se uradi, je taj rebalans koji vi možete tražiti negdje u šestom mjesecu kad budete usvajali, znači, završni račun ovih institucija za prošlu godinu. I na kraju, nadam se da se neću, ja vam se stvarno zahvaljujem i ako je formalno- pravni predlagač Budžeta Predsjedništvo, ja vam se zahvaljujem jer ste vi, ipak, usvojili Budžet. Hvala puno.
Hvala lijepa. Pred nama je ovdje predlagatelj, Zastupnički dom, nije Predsjedništvo nije Vijeće ministara. Vama hvala na pomći. Dakle, ovdje imamo, ovaj, sad jednu izjavu da su zaključci koji vuku, dakle, određena materijalna sredstva ili reflektiraju da su to neplodni zaključci. Dakle, doktor Ivanić želi riječ. Da otklonimo to da li radimo svi isti posao.
Pa ja sam ljudi bio u Savjetu ministara, znam kako se upotrebljava budžetska rezerva i znam šta Savjet ministara, za koje sve upotrebe je koristio budžetsku rezervu. Budžetska rezerva se zato može iskoristiti. Ja nisam ni rekao da Dom, u zaključku sam rekao, zadužuje se Savjet ministara da iz budžetske rezerve, nisam rekao. Dom je donio odluku da se iz budžetske rezerve jer to znam. Dakle, moje je potpuno u skladu sa članom 15. koji reguliše, samo ako ono politički neće. A licitiranje je počelo, amandmanom koji je ušao, u kome se nije htjelo da baš nema licitiranja, nego da sve opštine budu, i naravno, moja je uvijek bila sugestija da 20 Srebrenica bude prioritet svih prioriteta. I nisam ja to licitiranje počeo, nego je počeo neko drugi. Da budem iskren i to posebno oni koji me danas malo kritikuju zbog toga, kolega Tihić i kolege iz SDA i Stranke za BiH. A ja vam moram reći da ja iskreno mislim da je tu se iskočilo u nečemu i da ćemo mi sad imati probleme, svi kao poslanici. Svi ćemo imati probleme. Sve opštine će nam sad to početi da traže. Ja razumijem da je Srebrenica specifična. Ali kad pogledate obrazloženje stavke, teško ekonomsko-socijalno stanje u Srebrenici. Ja vam kažem da je teže u nekim drugim optštinama, možda čak i u ovoj iz koje vi dolazite u poređenju s ovim. Zašto? 15 miliona Vlada RS, postoji Projekat UNDP-a od 4,5 miliona maraka za Srebrenicu, sam budžet Srebrenice veći je nego bilo koji drugi, 10 miliona ovdje i moj prijedlog zaključka upravo upućuje na to i zato sam ga i tražio da se napravi. Da pokaže, i ova rasprava je to već na neki način pokazala, da smo tu napravili određeni iskorak. Jeste osjetljiva Srebrenica, i sad ispada, zato što je ona osjetljiva, niko drugi ništa ne može reći. Dakle, moj zaključak je potpuno u skladu. On ne odstupa, ja nisam rekao donosi odluku Dom naroda, to ne možemo, nego, zadužuje se Savjet ministara. Ako je i to teško, evo ja predlažem još blažu verziju, zadužuje se Savjet ministara da razmotri mogućnost ,ako to nije korektno, onda ne znam šta je drugo korektno. E, jedino ako se neće. E onda je to već druga tema. Ja, i da se ne bih javljao više, ja bih, ipak, volio da se moj zaključak glasa. Dakle, ja ne pristajem na varijantu da odgodimo neko izjašnjenje i da onda to sve ponovo. Samo da se glasa za, protiv i gotovo.
Hvala lijepa, gospodine Ivaniću. Dakle, možemo doći do pravoga rješenja, samo malo strpljenja. Dakle, ja predlažem ovakav redoslijed stvari. Dakle, da mi sad prihvatimo, ako ćemo poštovati naše povjerenstvo, a to bismo trebali činiti, dakle, zaključke koji ne obvezuju nikoga osim što ćemo izvjestiti Predsjedništvo i Vijeće ministara na određena nova postupanja, da nam ne kasni Proračun. To su zaključci koje je predložila gospođa Majkić, dakle, pod 1, 2 i 3 u Izvješću povjerenstva. Stavljam na glasovanje. Tko je za ove zaključke? Evo, molim da se izbroji. Tko je protiv? Protiv 1, suzdržan nitko. Dakle, od nas 14, 13 je za, 1 je protiv. Konstatiram da smo prihvatili zaključke koje je predložilo Povjerenstvo za proračun i financije. Ostali su nam sad zaključci koje je predložio doktor Ivanić, predložio gospodin Šaraba, predefinirani amandmani u formi zaključka, predložio gospodin Rudo Vidović, predložio gospodin Zrno, predložio gospodin Jović i imamo prijedlog gospodina Tihića. 21 Dakle, ja imam jedno srednje rješenje, neće se Mladen složiti s tim ali bih volio da dođemo do jednog konkretnijeg, dakle, pravednijeg, jednog pravog pristupa gdje nećemo reći da smo donijeli jalov zaključak. Dakle, prijedlog bi se sveo na to da se do naredne sjednice specificiraju, dakle, svi prijedlozi koje smo danas čuli, neka se skinu sa stenograma da sačekamo istodobno i zaključke koje je, koji su usvojeni u Zastupničkom domu. Da zakažemo tada raspravu ovdje i da pozovemo doktora Nikolu Špirića, predsjedatelja Vijeća minstara i Ministra financija, gospodina Vrankića, da dakle, dakle, dogovorićemo se na Kolegiju, dakle, koje bi to još relevantne ili institucije ili osobe bile koje bi bile dobrodošle u našoj raspravi o svim tim pitanjima. Time bismo, dakle, došli do realnih, dakle, mogućih i provodivih zaključaka ovog Doma. Ja stavljam na izjašnjavanje ovaj prijedlog. Tko je za ovakav prijedlog? Konstatiram da. Koliko je to za? Tko je protiv? 1 protiv i 13 za. Dakle, za danas smo, dakle, uz ovaj prijedlog koji sam dao, mi praktično zaključili raspravu i oko zaključaka i donijeli ovakav zaključak kojeg sam vam predložio. Iscrpili smo istodobno i dnevni red i ja zaključujem današnju 4. sjednicu Doma naroda. Hvala vam lijepa. Sjednica je završila sa radom 17:15 sati.